Komission asetus (EY) N:o 440/1999, annettu 26 päivänä helmikuuta 1999, AKT-maista tapahtuvassa erityisen etuuskohtelun alaisen raa'an ruokosokerin tuonnissa sovellettavan tariffikiintiön avaamisesta jalostamojen hankintatarpeisiin 1 päivän maaliskuuta ja 30 päivän kesäkuuta 1999 välisenä aikana



Virallinen lehti nro L 052 , 27/02/1999 s. 0034 - 0035



KOMISSION ASETUS (EY) N:o 440/1999, annettu 26 päivänä helmikuuta 1999, AKT-maista tapahtuvassa erityisen etuuskohtelun alaisen raa'an ruokosokerin tuonnissa sovellettavan tariffikiintiön avaamisesta jalostamojen hankintatarpeisiin 1 päivän maaliskuuta ja 30 päivän kesäkuuta 1999 välisenä aikana EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna komission asetuksella (EY) N:o 1148/98 (2), ja erityisesti sen 14 artiklan 2 kohdan ja sen 37 artiklan 6 kohdan, sekä katsoo, että asetuksen (ETY) N:o 1785/81 37 artiklassa säädetään, että markkinointivuosien 1995/1996 ja 2000/2001 välisenä aikana yhteisön jalostamojen asianmukaisten hankintojen varmistamiseksi peritään erityinen alennettu tulli niistä valtioista, joiden kanssa yhteisö on tehnyt hankintasopimuksen etuuskohteluaseman käsittävin edellytyksin, peräisin olevan raa'an ruokosokerin tuonnissa; tällä hetkellä tällaisia sopimuksia on neuvoston päätöksellä 95/284/EY (3) tehty ainoastaan neljänteen AKT-ETY-yleissopimukseen liitetyn AKT-sokeria koskevan pöytäkirjan n:o 8 osapuolina olevien AKT-maiden sekä Intian tasavallan kanssa, erityisen etuuskohtelun alaisen sokerin tuontimäärät määritellään asetuksen (ETY) N:o 1785/81 37 artiklan mukaisesti yhteisön vuotuisen ennusteen perusteella; tällaisesta ennusteesta on käynyt ilmi tarve tuoda raakasokeria ja avata tässä vaiheessa markkinointivuoden 1998/1999 osalta mainituissa sopimuksissa määrätyin alennetuin tullein tariffikiintiö, jonka avulla yhteisön jalostamoiden tarpeet voidaan tietyn ajan osalta kyseisen markkinointivuoden kohdalla kattaa; komission asetuksella (EY) N:o 1375/98 (4) on tämän vuoksi avattu kiintiöitä 1 päivän heinäkuuta 1998 ja 28 päivän helmikuuta 1999 väliseksi ajaksi; markkinointivuoden 1998/1999 raa'an ruokosokerin tuotantoarviot ovat nyt saatavilla; tämän vuoksi olisi avattava tarvittavat kiintiöt markkinointivuoden toiseksi puoliskoksi; jäsenvaltioiden vahvistamien oletettujen jalostukseen tarvittavien enimmäismäärien sekä ennusteen mukaisesti puuttuvien määrien vuoksi olisi säädettävä jäsenvaltiokohtaisista jalostamista koskevista tuontioikeuksista 1 päivän maaliskuuta ja 30 päivän kesäkuuta 1999 väliseksi ajaksi, edellä mainituissa sopimuksissa säädetään, että kyseisten jalostamoiden on maksettava vähimmäisostohinta, joka on suuruudeltaan yhtä suuri kuin raakasokerin takuuhinta, josta vähennetään kyseisen markkinointivuoden osalta vahvistettu mukautustuki; tämän vuoksi on syytä vahvistaa kyseinen vähimmäishinta ottaen huomioon markkinointivuoden 1998/1999 osalta sovellettavat seikat, hankintojen keskeytymisen välttämiseksi olisi säädettävä, että niiden asetuksen (EY) N:o 1375/98 mukaisesti tuotavien määrien osalta, joita koskevia todistuksia ei ole haettu 28 päivään helmikuuta 1999 mennessä, kyseiset jäsenvaltiot voivat antaa todistukset tämän päivämäärän jälkeen markkinointivuoden 1998/1999 aikana, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Avataan päätöksen 95/284/EY mukaisesti jalostettavaksi tarkoitetun raa'an ruokosokerin tuontia varten 69 000 tonnin tariffikiintiö kyseisessä päätöksessä tarkoitetuista AKT-maista peräisin olevana valkoisena sokerina ilmaistuna 1 päivän maaliskuuta ja 30 päivän kesäkuuta 1999 väliseksi ajaksi. Tämän tuontitodistuksen järjestysnumero on 09.4097. 2 artikla 1. Edellä 1 artiklassa tarkoitetun määrän tuonnissa sovelletaan erityistä alennettua tullia, joka on 5,41 EUR/100 kg vakiolaatuista raakasokeria. 2. Rajoittamatta kuitenkaan komission asetuksen (EY) N:o 1916/95 (5) 7 artiklan soveltamista, yhteisön jalostajien maksettavaksi tulevaksi vähimmäisostohinnaksi vahvistetaan 1 artiklassa tarkoitetun kauden osalta 49,68 EUR/100 kg vakiolaatuista raakasokeria. 3 artikla Jäljempänä mainituille jäsenvaltioille annetaan lupa tuoda 1 artiklassa vahvistetun kiintiön osana 2 artiklan 1 kohdassa säädetyin edellytyksin seuraavat valkoisena sokerina ilmaistut puuttuvat määrät: a) 15 000 tonnia Suomen osalta, b) 39 500 tonnia Ranskan emämaan osalta, c) 14 500 tonnia manner-Portugalin osalta, d) 0 tonnia Yhdistyneen kuningaskunnan osalta. 4 artikla Sellaisten asetuksen (EY) N:o 1375/98 3 artiklassa tarkoitettujen määrien osalta, joita koskevia tuontitodistushakemuksia ei ole esitetty ennen 1 päivää maaliskuuta 1999, samassa artiklassa tarkoitetut jäsenvaltiot voivat antaa näitä todistuksia kyseisten määrien tuontia ja jalostamista varten 30 päivään kesäkuuta 1999 asti. 5 artikla Tämä asetus tulee voimaan 1 päivänä maaliskuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 1999. Komission puolesta Franz FISCHLER Komission jäsen (1) EYVL L 177, 1.7.1981, s. 4 (2) EYVL L 159, 3.6.1998, s. 38 (3) EYVL L 181, 1.8.1995, s. 22 (4) EYVL L 185, 30.6.1998, s. 43 (5) EYVL L 184, 3.8.1995, s. 18